CELEX: 32019R1889
Language: lv
Date: 2019-11-11 00:00:00
Title: Padomes Regula (ES) 2019/1889 (2019. gada 11. novembris), ar ko groza Regulu (ES) 2017/2063 par ierobežojošiem pasākumiem saistībā ar situāciju Venecuēlā

12.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 291/1
               
            
         PADOMES REGULA (ES) 2019/1889
         (2019. gada 11. novembris),
         ar ko groza Regulu (ES) 2017/2063 par ierobežojošiem pasākumiem saistībā ar situāciju Venecuēlā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu (KĀDP) 2017/2074 (2017. gada 13. novembris) par ierobežojošiem pasākumiem saistībā ar situāciju Venecuēlā (1),
         ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (ES) 2017/2063 (2) tiek īstenoti vairāki ierobežojoši pasākumi, kas paredzēti Lēmumā (KĀDP) 2017/2074.
                  
               
                     (2)
                  
                  
                     Padome 2019. gada 11. novembrī pieņēma Lēmumu (KĀDP) 2019/1893 (3), ar ko grozīja Lēmumu (KĀDP) 2017/2074, ieviešot pantu par personas datu apstrādi, ko veic Padome un Savienības Augstais pārstāvis.
                  
               
                     (3)
                  
                  
                     Regulas (ES) 2017/2063 īstenošanai, un lai Savienībā nodrošinātu pēc iespējas lielāku juridisko noteiktību, būtu jāpublisko to fizisko personu vārdi un uzvārdi un to juridisko personu, vienību un struktūru nosaukumi un citas nozīmīgas ziņas, kuru līdzekļi un saimnieciskie resursi ir iesaldēti saskaņā ar minēto regulu. Personas dati ir jāapstrādā saskaņā ar Regulām (ES) 2016/679 (4) un (ES) 2018/1725 (5).
                  
               
                     (4)
                  
                  
                     Attiecīgi būtu jāgroza Regula (ES) 2017/2063,
                  
               IR PIEŅĒMUSI ŠO REGULU.
         
            1. pants
            Regulā (ES) 2017/2063 iekļauj šādu pantu:
            “18.a pants
            
            
                        1.
                     
                     
                        Padome, Komisija un Savienības Augstais pārstāvis ārlietās un drošības politikas jautājumos (“Augstais pārstāvis”) var apstrādāt personas datus, lai veiktu savus uzdevumus saskaņā ar šo regulu. Šie uzdevumi ir:
                        
                                    a)
                                 
                                 
                                    attiecībā uz Padomi – sagatavot un izdarīt grozījumus IV un V pielikumā;
                                 
                              
                                    b)
                                 
                                 
                                    attiecībā uz Augsto pārstāvi – sagatavot grozījumus IV un V pielikumā;
                                 
                              
                                    c)
                                 
                                 
                                    attiecībā uz Komisiju:
                                    
                                                i)
                                             
                                             
                                                iekļaut IV un V pielikuma saturu publiski pieejamajā elektroniskajā konsolidētajā sarakstā ar fiziskām personām, juridiskām personām, grupām un vienībām, uz kurām attiecas Savienības finansiāli ierobežojošie pasākumi, un publiski pieejamajā interaktīvajā sankciju kartē;
                                             
                                          
                                                ii)
                                             
                                             
                                                apstrādāt informāciju par šīs regulas pasākumu ietekmi, piemēram, iesaldēto līdzekļu vērtību, un informāciju par kompetento iestāžu piešķirtajām atļaujām.
                                             
                                          
                              
                  
                        2.
                     
                     
                        Vajadzības gadījumā Padome, Komisija un Augstais pārstāvis attiecīgos datus par kriminālnoziegumiem, ko izdarījušas sarakstā iekļautās fiziskās personas, un par šādu personu kriminālsodāmību vai drošības pasākumiem, kas attiecas uz šādām personām, var apstrādāt tikai tiktāl, ciktāl šāda apstrāde ir nepieciešama, lai sagatavotu šīs regulas IV un V pielikumu.
                     
                  
                        3.
                     
                     
                        Šajā regulā Padome, Komisijas dienests, kas minēts šīs regulas III pielikumā, un Augstais pārstāvis tiek noteikti par “pārziņiem” Eiropas Parlamenta un Padomes Regulas (ES) 2018/1725 (*1) 3. panta 8. punkta nozīmē, lai nodrošinātu, ka ieinteresētās fiziskās personas var izmantot savas tiesības saskaņā ar Regulu (ES) 2018/1725.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. novembrī
            
               
                  Padomes vārdā –
               
               
                  priekšsēdētājs
               
               F. MOGHERINI
            
         
         
            (1)  OV L 295, 14.11.2017., 60. lpp.
         
         
            (2)  Padomes Regula (ES) 2017/2063 (2017. gada 13. novembris) par ierobežojošiem pasākumiem saistībā ar situāciju Venecuēlā (OV L 295, 14.11.2017., 21. lpp.).
         
            (3)  Padomes Lēmums (KĀDP) 2019/1893 (2019. gada 11. novembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (skatīt šā Oficiālā Vēstneša 42. lpp.).
         
            (4)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.).
         
            (5)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).